Diari Oficial de la Generalitat Valenciana


Sumari del DOGV 6837, del 09-08-2012 (2012/7577)

Notificació de la sentència dictada en el procediment de divorci contenciós número 1/2012.
------------------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7577


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de divorci contenciós número 1/2012. [2012/7577]  
Procediment: divorci contenciós 000001/2012  
De: Francisca Palomares Sánchez.  
Procuradora: Rosa María de la Salud Bermell Espeleta.  
Contra: Rogelio Plata Vilches.  
En el present procediment de divorci contenciós seguit a instàncies de Francisca Palomares Sánchez contra Rogelio Plata Vilches s'ha dictat sentència, en l'encapçalament i part dispositiva de la qual, apareix el següent:  
«Sentència número 18/2012  
Jutge que la dicta: Macarena Mira Picó.  
Lloc: Vila-real.  
Data: 20 de juny de 2012.  
Part demandant: Francisca Palomares Sánchez.  
Advocada: María Arantzazu Ibáñez Jarque.  
Procuradora: Rosa María de la Salud Bermell Espeleta.  
Part demandada: Rogelio Plata Vilches.  
Objecte del juí: divorcis no consensuats.  
A Vila-real, a 20 de juny de 2012  
Macarena Mira Picó, magistrada del Jutjat de Violència sobre la Dona número 1 de Vila-real i partit, he vist estes actuacions seguides amb el número 1/12 de juí de divorci, promogudes per la procuradora Rosa María Bermeli Espeleta en nom i representació de Francisca Palomares Sánchez contra Rogelio Plata Vilches, declarat en situació de rebel·lia processal, atenent els següents:  
Dispositiva  
S'estima parcialment la demanda de divorci interposada per Francisca Palomares Sánchez contra Rogelio Plata Vilches, i en conseqüència s'acorda:  
Primer. La dissolució del matrimoni per divorci dels expressats amb tots els efectes legals.  
Segon. La guarda i custòdia dels menors A. i I. s'atribuïx a la mare, sent-ne la pàtria potestat compartida.  
Tercer. Es fixa com a règim de visites el següent: el pare podrà estar en companyia dels seus fills tots els dissabtes des de les 10.00 fins a les 14.00 hores, efectuant-se les visites sota la supervisió de la germana de la mare (Magdalena Palomares Sánchez), o tercera persona designada per la mare.  
Quart. L'atribució de l'ús i gaudi del domicili conjugal siti al carrer Màrtirs de la Independència número 18, 4t-20a, de Vila-real, conseqüència del règim de guarda i custòdia, correspon a la demandant i els seus fills. Ambdós parts hauran de satisfer per mitat la quota hipotecària fins que es produïsca la corresponent liquidació del règim de guanys.  
  
Quint. Es fixa una pensió alimentària a favor dels fills i a càrrec del pare per import de 200 euros/mes (100 euros per cada menor), amb les actualitzacions corresponents a l'IPC que publique l'INE o organisme que poguera substituir-lo, que seran ingressades en el compte bancari designat per la mare, a pagar dins dels deu primers dies de cada mes, havent de ser abonats els gastos extraordinaris per mitat per ambdós progenitors.  
Sext. No s'imposen costes a cap de les parts.  
Les presents mesures substituïxen qualssevol altres que amb anterioritat s'hagueren atorgat.  
Notifiqueu esta resolució a les parts, i feu-los saber que no és ferma, i que contra esta es pot interposar recurs d'apel·lació.  
  
Esta és la meua sentència que jutjant definitivament en esta instància, pronuncie, mane i firme».  
I atés que el demandat, Rogelio Plata Vilches, es troba en parador ignorat, expedisc este edicte a fi que li valga de notificació de forma deguda.  
  
Vila-real, 11 de juliol de 2012.- La secretària judicial: Olga Sendra Vergaz.